Պատասխան.- Ես երբեք չեմ հասկացել մահը. ես գիտեմ, որ այն գոյություն ունի, բայց ոչ մի կերպ չեմ կարողանում համակերպվել դրան: Նախկինում, «Պեպին, Լյուսին, Բոմը» և «Կրքերի լաբիրինթոսը» ֆիլմերում, ես, որ ինքս եմ հորինում իմ պատմությունները, մերժում էի մահը. այն երբևէ չէր երևում: Իսկ հիմա, ընդհակառակը, ես փորձում եմ ցուցադրել այն, որպեսզի ինչ-որ առումով վարժվեմ դրան: Բացի այդ` դա դրամատիկական լավ տարր է: Բայց արի վերադառնանք «Արատի անհամեստ հմայքին»: Մի' մոռացիր, որ այս հարցազրույցը հետապնդում է որոշակի նպատակ: